Al hoe meer melk, maar SA sluk swaar | Netwerk24
Al hoe meer melk, maar SA sluk swaar
Deur Riana de Lange 27 Januarie 2019 00:05
In 2018 is 3,4 miljoen ton melk in Suid-Afrika geproduseer. Dit verteenwoordig groei van 3,9% teenoor ’n jaar gelede, sê die Melkprodusenteorganisasie (MPO).
3,4 miljoen ton melk is in 2018 in Suid-Afrika geproduseer.
Luidens die MPO se jongste nuusbrief is die groei in produksie hoër as die jaarlikse groei in suiwelverbruik en kan dit dus die plaaslike voorraadvlakke beïnvloed.
Produsentepryse het reeds in Maart 2018 begin daal vanaf R5/liter tot R4,05/liter in September 2018, wat ’n afname van 19% is.
Volgens die MPO kan die sterk groei in 2018 se melkproduksie produsentepryse op kort termyn onder druk hou.
Die MPO sê saam met uitdagende weerpatrone wat reeds die prys van graan laat opskiet het en verbruikers wat steeds onder druk is, wag daar waarskynlik nog ’n moeilike jaar op die suiwelbedryf.
Meer oor: Kospryse | Melkprys | Suiwel | Kosprysinflasie | Suiwelprodusente | Melk
Geriefskos groei met byna 8%
Sakesiening: Is stygende kospryse ons voorland?